પોતાના આદેશની નાફરમાની કરનાર ધર્મસ્થાનોનો વહીવટ સરકારે હાથમાં લઈ લેવો તેવો આદેશ આપી શકાય, પણ લોકભાષામાં આવા આદેશો માટે ‘જા બિલ્લી કુત્તે કો માર’ ગણાય છે. કૂતરાને મારી નાખવાનો બિલાડીને હુકમ કરી શકાય છે, પણ બિલાડું આ કામ બજાવી કેવી રીતે શકે તેનો ખ્યાલ કરવો જોઈએ. પોતાની સલામતી માટે દરેક બિલાડીના ગળે ઘંટડી બાંધવાનો ઠરાવ ઉંદરડા પરિષદમાં સહેલાઈથી મંજૂર કરાવી શકાય, પણ બિલાડીના ગળે ઘંટડી બાંધવાનું કામ કયો ઉંદરડો બજાવી શકે?